**Farské oznamy**

**Dvadsiata siedma nedeľa rok A – (8. 10. 2023)**

|  |  |  |
| --- | --- | --- |
| Pondelok |  | 17.30 |
| Utorok | Výročie posviacky katedrálneho chrámu Najsvätejšej Trojice | 7.00 |
| Streda | Sv. Jána XXIII., pápeža | 17.30 |
| Štvrtok |  | 7.00 |
| Piatok |  | 17.00 |
| Sobota |  | 18.00 Oblazov |
| Nedeľa | Dvadsiata ôsma nedeľa v období cez rok | 8.00 a 10.30 |

Klub dôchodcov, organizuje v pondelok brigádu na úpravu okolia kostola. Začiatok o 9.00 hod. pri kostole.

Pozývam mládež, zvlášť birmovancov na Godzone tour 2023, ktoré sa uskutoční 24. októbra v Žiline. Počas večerného programu na štadióne vystúpia viacerí umelci i známe kresťanské zoskupenia. Vstup na podujatie je zadarmo, program začína vždy o 18:00 h. Viac informácií na <https://godzone.sk/>

Kto by chcel odoberať časopis Posol, nech sa prihlási v sakristii, ročné predplatné je 11eur.

Vzadu na stolíku si môžete zakúpiť nové kalendáre na rok 2024. Stolový stojí 3,60 a nástenný 2,40 eur.

V prvonedeľnej zbierke ste obetovali 782 eur. Nech Pán odmení vašu štedrosť.

Niektoré médiá manipulujú výroky Sv. otca napr. ohľadom údajného súhlasu požehnávania homosexuálnych partnerstiev. Len vás chcem ubezpečiť, že sa nemusíte báť. Vyjadrím sa k tomu neskôr.

Pozývame manželov na Program Amoris pre manželov, ktorý sa uskutoční v sobotu a v nedeľu popoludní 14. a 15. októbra v Bytči. Program je zameraný na posilnenie manželstva, lepšie pochopenie manželského partnera a posilnenie vzájomnej dôvery. O deti sa počas programu postarajú animátori. Viac informácií nájdete na nástenke.

Ďakujem za vaše modlitby, kvetinovú výzdobu, upratovanie, polievanie kvietkov finančnú podporu i za každý druh pomoci a na budúci týždeň prosím o upratovanie skupinu č. 3. Želám vám peknú nedeľu.

Valchová, PR a ER.